Εσπεράνσα ντα Κόστα

Η Εσπεράνσα Μαρία Εδουάρδο Φρανσίσκο ντα Κόστα (γεννημένη στις 3 Μαΐου 1961) είναι βιολόγος, πανεπιστημιακή ερευνήτρια-διδάσκουσα και πολιτικός από την Ανγκόλα, η οποία υπηρετεί ως η τέταρτη Αντιπρόεδρος της Ανγκόλας από τις 15 Σεπτεμβρίου 2022.Costa, Esperança Maria Eduardo Francisco da (1961-). JSTOR Global Plants. 2000.

Ήταν η αναπληρώτρια επικεφαλής του κόμματος Λαϊκό Κίνημα για την Απελευθέρωση της Ανγκόλας (MPLA) για τις γενικές εκλογές της Ανγκόλας του 2022.Quem é Esperança Eduardo Francisco da Costa, a futura Vice-Presidente de Angola. Luanda Post. 23 Μαΐου 2022. Με τη νίκη του κόμματος, έγινε αντιπρόεδρος της Ανγκόλας στις 15 Σεπτεμβρίου 2022.Investidura do Presidente da República. Rádio Nacional de Angola. 15 de setembro de 2022.CNE angolana divulga resultados definitivos e proclama João Lourenço como Presidente de Angola. Observador. 29 de agosto de 2022.

 Βιογραφία 
Η Εσπεράνσα ντα Κόστα γεννήθηκε στη Λουάντα της Ανγκόλας, στις 3 Μαΐου 1961. Στα νιάτα της, κατά τη διάρκεια της διαδικασίας αποαποικιοποίησης της χώρας, ήταν μέλος του Κινήματος Νεολαίας του Λαϊκού Κινήματος για την Απελευθέρωση της Ανγκόλας (JMPLA) και της Οργάνωση Γυναικών της Ανγκόλας (OMA).Esperança da Costa: "As mulheres estão prontas para os desafios". Jornal de Angola. 4 de junho de 2022.

 Επιστημονική σταδιοδρομία  
Σπούδασε βιολογία στο Πανεπιστήμιο Αγκοστίνιο Νέτο (UAN), από όπου αποφοίτησε το 1985. Μεταξύ 1983 και 1984, ειδικεύτηκε στο Βοτανικό Κέντρο του Ινστιτούτου Τροπικής Επιστημονικής Έρευνας στη Λισαβόνα, στην Πορτογαλία.

Όταν επέστρεψε στη Λουάντα, διορίστηκε βοηθός στη βιολογία φυτών στο Πανεπιστήμιο Αγκοστίνιο Νέτο (UAN), αναλαμβάνοντας επικεφαλής του τμήματος βιολογίας το 1986. Μεταξύ 1986 και 1990, ήταν υπεύθυνη για την ανάπτυξη του Φυτολογίου (Herbarium) της Λουάντα.

Το 1990 ξεκίνησε το μεταπτυχιακό της στην παραγωγικότητα των φυτών στο Τεχνικό Πανεπιστήμιο της Λισαβόνας, ακολουθούμενο, το 1992, από διδακτορικό στην φυτοοικολογία στο ίδιο πανεπιστήμιο, το οποίο ολοκλήρωσε το 1997.

Με την επιστροφή της στην Ανγκόλα, επανεντάχθηκε ως καθηγήτρια στο Πανεπιστήμιο Αγκοστίνιο Νέτο, αναλαμβάνοντας διευθύντρια του Φυτολογίου της Λουάντα και επίκουρη καθηγήτρια βιολογίας φυτών."Ilustre desconhecida" é candidata do MPLA a vice-Presidente. DW. 24 de maio de 2022.

Στη συνέχεια υπηρέτησε ως υποδιευθύντρια Επιστημονικών Υποθέσεων και, από το 2002, ως αντιπρύτανης Πανεπιστημιακής Επέκτασης στο UAN έως το 2007. Μεταξύ 2007 και 2010, ήταν Εθνική Διευθύντρια Επέκτασης της Τριτοβάθμιας Εκπαίδευσης στο Υπουργείο Τριτοβάθμιας Εκπαίδευσης, επιβλέποντας την εθνική κατασκευή πανεπιστημιουπόλεων και νέων ιδρυμάτων τριτοβάθμιας εκπαίδευσης. Διετέλεσε διευθύντρια του Βοτανικού Κέντρου του UAN μεταξύ 2010 και 2020.

 Πολιτική σταδιοδρομία  
Εξελέγη στην Κεντρική Επιτροπή του Λαϊκού Κινήματος για την Απελευθέρωση της Ανγκόλας (MPLA) το 2019, ενώ διορίστηκε από τον πρόεδρο Ζοάο Λουρένσο ως Υφυπουργός Αλιείας το 2020.

 Αντιπρόεδρος της Ανγκόλας (2022-σήμερα)  Συμμετείχε και κέρδισε τις γενικές εκλογές της Ανγκόλας το 2022 ως υποψήφια αντιπρόεδρος του Ζοάο Λουρένσο. Ανέλαβε καθήκοντα ως Αντιπρόεδρος της Ανγκόλας στις 15 Σεπτεμβρίου 2022.

 Παραπομπές  


Κατηγορία:Ηγέτες εν ενεργεία
Κατηγορία:Αντιπρόεδροι της Ανγκόλας